CELEX: 62014TN0371
Language: hu
Date: 2014-05-26 00:00:00
Title: T-371/14. sz. ügy: 2014. május 26-án benyújtott kereset – NICO kontra Tanács

11.8.2014   
            
            
               HU
            
            
               Az Európai Unió Hivatalos Lapja
            
            
               C 261/34
            
         2014. május 26-án benyújtott kereset – NICO kontra Tanács
   (T-371/14. sz. ügy)
   2014/C 261/59
   Az eljárás nyelve: angol
   
      Felek
   
   
      Felperes: Naftiran Intertrade Co. (NICO) Sàrl (Pully, Svájc) (képviselők: J. Grayston solicitor, P. Gjørtler, G. Pandey és D. Rovetta ügyvédek)
   
      Alperes: az Európai Unió Tanácsa
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a 2014. március 14-i levélben szereplő, a felperes ügyvédeinek címzett, a 2012. október 15-i 2012/635/KKBP tanácsi határozattal módosított, az Iránnal szembeni korlátozó intézkedésekről szóló 2010/413/KKBP tanácsi határozat II. mellékletében, valamint a 2012. október 15-i 945/2012/EU tanácsi végrehajtási rendelettel végrehajtott, az Iránnal szembeni korlátozó intézkedésekről szóló 267/2012/EU rendelet IX. mellékletében szereplő, megjelölt személyek és szervezetek listájának felülvizsgálatára vonatkozó tanácsi határozatot, amennyiben a megtámadott határozat a felperesnek a korlátozó intézkedések hatálya alá tartozó személyek és szervezetek listájáról történő levétele megtagadásának minősül;
            
         
               —
            
            
               egyesítse a jelen ügyet a T-6/13. sz. üggyel a Törvényszék eljárási szabályzata 50. cikke 1. § -ának megfelelően;
            
         
               —
            
            
               kötelezze a Tanácsot a jelen eljárás költségeinek a viselésére.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik, amelyek azon alapulnak, hogy az indokolás elégtelen volt, valamint hogy a Tanács nyilvánvaló értékelési hibát követett el.
   A felperes azzal érvel, hogy nem a Naftiran Intertrade Company (NICO) Limited leányvállalata, mivel e társaság már nem létezik Jerseyben, mindenesetre a Tanács nem bizonyította, hogy még ha a felperes a Naftiran Intertrade Company (NICO) Limited leányvállalata lenne is, ez olyan gazdasági előnyt jelentene az iráni állam számára, amely ellentétes lenne a megtámadott intézkedések által követett céllal.